**ראש החוג לתולדות האמנות: ד"ר אמה מעיין-פנר**

**חוג לימודים לב"א**

**מטרת הלימודים:**

לימודי הב"א בתולדות האמנות נועדו להעשרת עולמו התרבותי של הסטודנט וניתן ליישמם במסגרת תרפיה באמנות, חינוך, מוזיאונים, גלריות, תיירות ותקשורת. המקצוע מתאים גם כלימוד

מקביל למקצועות אחרים כגון: היסטוריה, ארכיאולוגיה, ספרות, תקשורת וכל מקצוע העוסק בביטוי חזותי של תרבות וחברה.

**תנאי קבלה**

**למסלול דו-חוגי (111101-22-01):** עמידה בתנאי הקבלה הכלליים של האוניברסיטה ברמה הנדרשת על-ידי החוג.

**למסלול חד-חוגי (111102-22-01):** רשאים לפנות תלמידים שהשיגו ציון ממוצע 80 לפחות בלימודי החוג בשנה א'. ההחלטה הסופית תקבע ע-ידי ועדת הקבלה של החוג.

**מבנה הלימודים**

הלימודים מתקיימים בשלושה מסלולים: דו-חוגי, חד-חוגי ותכנית "פסיכודאלי". מערך הלימודים מתחלק לחמישה תחומים: העת העתיקה, ימי-הביניים, תקופת הרנסנס, התקופה המודרנית ואמנות ארצות האסלאם. על כל התלמידים לעמוד בלימודי מבואות ותרגילים בכל התחומים ובסדנה להכרת חומרים וטכניקות.

קורסים אלו יקנו לתלמיד ידע בסיסי רחב, אותו יפתח בשיעורי התמתחות בשנים ב' ו-ג'. שיעורים אלה כוללים שיעורים למתקדמים, שיעורים במתכונת שיעור ותרגיל וסמינריונים.

תלמידי המסלול החד-חוגי חייבים בעוד נ"ז מתוך השיעורים המוצעים בחוג לתולדות האמנות, בקורס אחד לפחות במדור ליצירה וכן במקבצי לימודים בחוגים אחרים.

על התלמיד להשתתף בהדרכת מורי החוג, בסיורים לימודיים, המתקיימים במסגרת השיעורים, במוזיאונים ובאתרי אמנות.

**תכנית "פסיכודאלי" (111115-21-01)**

תכנית משותפת לחוג לתולדות האמנות והחוג ללימודים רב תחומיים במסלול דו-חוגי.

תכנית זו מאפשרת לסטודנט לסיים בשנתיים את התואר הראשון (כולל שני סמסטרי קיץ), ולקבל את כל הכלים הנדרשים להמשך לימודי תואר שני בתרפיה באמנות.

תכנית הלימודים בתכנית זו, זהה בחוג לתולדות האמנות, לתכנית הלימודים במסלול הדו-חוגי.  
 **תכנית זו מאפשרת לסטודנט לסיים בשנתיים את התואר הראשון (כולל שני סמסטרי קיץ), ולקבל את כל הכלים הנדרשים להמשך לימודי תואר שני בתרפיה באמנות.**

**שים לב:** לאחר סיום לימודי התואר הראשון ניתן להירשם ללימודי מ"א ולעבור תהליך קבלה ככל המועמדים ללימודי תואר מוסמך  
**סיום התכנית אינו מקנה קבלה אוטומטית לתואר שני בלימודי תרפיה באמנות או זכות יתר בקבלה ללימודי מ"א בחוג ללימודי תרפיה באמנות באוניברסיטת חיפה או בכל מוסד אחר,**  
**אלא מאפשר הגשת מועמדות לתואר שני ללא לימודי השלמה נוספים**

**תנאי קבלה:**

1. סכם 500
2. רמת אנגלית מתקדמים א' לפחות   
   (במידה והסטודנט איננו עומד בתנאי זה, יוכל להתחיל ללמוד בחוג לתולדות האמנות ובלימודים   
   רב- תחומיים במקביל, בתנאי שעמד בתנאי הקבלה של החוגים, ולעבור לתכנית "פסיכודאלי"   
   בסמסטר ב' במידה ויגיע לרמה הנדרשת באנגלית ובהסכמת ראש תכנית "פסיכודאלי").

**תכנית לתואר ראשון בשנתיים**

תכנית לימודים לתואר ראשון בשנתיים לסטודנטים שאפתניים.

במסגרת התכנית, הסטודנטים ילמדו 6 סמסטרים רצופים לאורך שנתיים,   
כולל סמסטר קיץ בכל שנה.  
  
**תנאי קבלה**  
סכם:500  
אנגלית ברמת בסיסי.  
יע"ל 120 (עבור מועמדים שלמדו בבית ספר בו שפת ההוראה לא היתה עברית)

**תכנית בתולדות האמנות ובמדעי הרוח הדיגיטליים**  
תכנית המאפשרת לשלב לימודי מערכות מידע בלימודי החוג לתולדות האמנות ולהכנס לתחום חדש ופורץ דרך  
סטודנטים מצטיינים בתכנית יזכו למלגות, התמחות מעשית במימון התכנית בפרויקטי מחקר או בתעשייה, ו/או בנסיעה לבית-ספר קיץ בתחום באירופה

פרטים נוספים באתר [**התכנית למדעי הרוח הדיגיטליים**](http://dighum.haifa.ac.il/)  
\* יש לעמוד בתנאי הקבלה של שני החוגים